**V I I . Η Υ Σ Τ Ε Ρ Η Α Ρ Χ Α Ι Ο Τ Η Τ Α**

**( 4 ο ς - 6 ο ς α ι . μ . Χ . )**

Κατά την περίοδο αυτή (4ος-5ος αιώνας μ.Χ.) η αλλαγή των δεδομένων οδήγησε στη **γένεση του μεσαιωνικού κόσμου.**

* Ο **Χριστιανισμός γίνεται επίσημη θρησκεία** από το Μ. Κωνσταντίνο, ο οποίος μεταφέρει την πρωτεύουσα της αυτοκρατορίας στο Βυζάντιο.
* Η **αυτοκρατορία χωρίζεται σε δύο μέρη**, στο Ανατολικό (πρωτεύουσα Κωνσταντινούπολη) και στο Δυτικό (πρωτεύουσα Ρώμη).
* Η Ανατολή αντέχει στις βαρβαρικές επιδρομές, όχι όμως και η Δύση. **Το 476 η Ρώμη καταλαμβάνεται από γερμανικά φύλα και καταλύεται το Δυτικό Ρωμαϊκό Κράτος**. Το **476 θεωρείται η αρχή της Μεσαιωνικής Περιόδου**.

**1.1. Ο Διοκλητιανός και η αναδιοργάνωση της αυτοκρατορίας:**

**Αυτοκράτορας: *Διοκλητιανός (284 - 305 μ.Χ.)***

**Μέτρα που πήρε:**

* **Τετραρχία:** Διαίρεση του κράτους σε δυο τμήματα ώστε να μπορεί να επεμβαίνει άμεσα ο στρατός για την καλύτερη φύλαξη των συνόρων. Σε κάθε τμήμα διοικούσε ένας άρχοντας με τον τίτλο Αύγουστος και ένας συνάρχοντας, με τον τίτλο Καίσαρας.
* Διοίκηση του ανατολικού τμήματος της αυτοκρατορίας από τον Διοκλητιανό (Αύγουστος) και Γαλέριο (Καίσαρας).
* Διοίκηση του δυτικού τμήματος από τον Μαξιμιανό (Αύγουστος) και τον Κωνστάντιο το Χλωρό (Καίσαρας).
* **Διαίρεση του κράτους σε** **μικρές επαρχίες** τη διοίκηση των οποίων ανέλαβαν αυτοκρατορικοί υπάλληλοι. Από τους **διοικητές του στρατού αφαιρέθηκαν οι πολιτικές εξουσίες – αρμοδιότητες**.
* ***Το πολίτευμα μετατρέπεται από Ηγεμονία ((Principatus) σε Απόλυτη Μοναρχία (Dominatus)***
* ***Όλες οι πολιτικές εξουσίες συγκεντρώνονται σε ένα πρόσωπο, τον Αυτοκράτορα***.
* ***Ο Αυτοκράτορας λατρεύεται ως θεός*** (όπως στην Περσική Αυτοκρατορία), φορούσε διάδημα και πορφύρα στις εμφανίσεις του και επέβαλλε την προσκύνηση και την προσφώνηση «Ζευς».

**1.2. Μέγας Κωνσταντίνος (306 – 337): Εκχριστιανισμός και ισχυροποίηση της ρωμαϊκής Ανατολής**

Μετά την απόσυρση του Διοκλητιανού και ύστερα από πολλές στρατιωτικές συγκρούσεις, ο Κωνσταντίνος εξόντωσε τους άλλους 3 συναυτοκράτορες της Τετραρχίας και έγινε ***μονοκράτορας***.

***Το κράτος έγινε πιο απολυταρχικό.***

* Ο αυτοκράτορας έγινε ***απρόσιτος*** για τους υπηκόους του.
* ***Η σύγκλητος έχασε τις εξουσίες της*** κι έγινε τιμητικό σώμα.
* Ο αυτοκράτορας ***έπαψε να λατρεύεται ως θεός*** αλλά θεωρήθηκε ***ο εκλεκτός του Θεού*** και κυβερνούσε με τη θεία χάρη.

**Ενίσχυσε τον χριστιανισμό.**

* ***Διάταγμα των Μεδιολάνων (313) γνωστό και ως Διάταγμα της Ανεξιθρησκείας:*** Καθιερώθηκε απόλυτη ελευθερία στην επιλογή λατρείας για τους κατοίκους της αυτοκρατορίας. Δεν υπήρχε πλέον καμία διάκριση μεταξύ χριστιανών και μη χριστιανών ρωμαίων πολιτών.
* ***Υιοθέτησε ως σύμβολο το χριστόγραμμα (£),*** το οποίο τοποθέτησε στις ασπίδες των στρατιωτών του και στην αυτοκρατορική σημαία.
* Προστάτευσε το Χριστιανισμό από τις αιρέσεις καθιερώνοντας το ***θεσμό των Οικουμενικών συνόδων.***
* ***Οικοδόμησε εκκλησίες***, όπως και η μητέρα του, Ελένη, και στο τέλος της ζωής του ***βαφτίστηκε χριστιανός***.

**Ίδρυση Κωνσταντινούπολης (330)**

* ***Μετέφερε την πρωτεύουσα της αυτοκρατορίας στο Βυζάντιο***, παλαιά ελληνική αποικία των Μεγαρέων, και οικοδόμησε εκεί μια μεγάλη νέα πόλη. Στην αρχή ονομάστηκε ***Νέα Ρώμη***, σύντομα όμως καθιερώθηκε ως ***Κωνσταντινούπολις (***=Κωνσταντίνου πόλις).
* Με τη μεταφορά της πρωτεύουσας, ***το κέντρο βάρους της αυτοκρατορίας μετακινήθηκε από το λατινικό πολιτιστικό χώρο στον ελληνικό***. Έτσι η αυτοκρατορία απέκτησε προοδευτικά ελληνικό χαρακτήρα.

***1.4. Ο εξελληνισμός του Ανατολικού Ρωμαϊκού κράτους :***

Με τη μεταφορά της πρωτεύουσας στην Ανατολή η Αυτοκρατορία μετεξελίχθηκε κάτω από την επίδραση:

* α. της ***ρωμαϊκής πολιτικής παράδοσης***,
* β. της ***χριστιανικής πίστης***
* γ. του ***ελληνικού πολιτισμού***.

***Παράγοντες εξελληνισμού του ανατολικού τμήματος της Αυτοκρατορίας:***

***1. Πληθυσμιακή υπεροχή του ελληνικού στοιχείου στην Ανατολή.***

***2. Αναβίωση της πολιτιστικής παράδοσης των ελληνιστικών χρόνων.*** Καλλιέργεια της ελληνικής φιλοσοφικής σκέψης, της ρητορείας και της ελληνικής παιδείας στην Ανατολή. Ο αυτοκράτορας Ιουλιανός, δάσκαλοι και ιεράρχες ήταν γνώστες της ελληνικής παιδείας.

***3. Διαίρεση της Αυτοκρατορίας σε Ανατολική και Δυτική.***

Ο ***οριστικός χωρισμός της Αυτοκρατορίας έγινε από τον Θεοδόσιο Β’ (395 μ.Χ.),*** ο οποίος έδωσε τα δυο τμήματα στους δυο γιους του Αρκάδιο και Ονώριο.

* Το ***δυτικό τμήμα*** δέχτηκε σε λίγα χρόνια τον ***κατακλυσμό βαρβαρικών εισβολών και στο τέλος κατέρρευσε (476 μ.Χ.)****.*
* ***Το ανατολικό αντεπεξήλθε νικηφόρα*** και συνέχισε την ιστορική του πορεία. ***Ο οριστικός χωρισμός του κράτους (395 μ.Χ.) αποτελεί για μερικούς ιστορικούς το συμβατικό όριο έναρξης της βυζαντινής ιστορίας.***

**Η ΕΛΛΗΝΟΧΡΙΣΤΙΑΝΙΚΗ ΟΙΚΟΥΜΕΝΗ**

**Αυτοκράτορας**: ***Ιουστινιανός (527 -565)***

**Έργο**:

* Διαμόρφωσε τη ***βυζαντινή φυσιογνωμία*** του κράτους
* Η ανατολική «ρωμαϊκή» οικουμένη μετεξελίχθηκε σε ***ελληνοχριστιανική***

**Συγκεκριμένα μέτρα:**

* Ισχυροποιήθηκε η ***απόλυτη μοναρχία***. Αφορμή η ***Στάση του Νίκα (532)***. Ο αυτοκράτορας ήταν ***ο εκλεκτός του Θεού***, στον οποίο είχε δοθεί το προνόμιο να κυβερνά για το καλό των υπηκόων του.
* ***Επιβλήθηκε μια θρησκεία και ένα*** [***δόγμα***](https://ebooks.edu.gr/ebooks/v/html/8547/2696/Istoria_A-Lykeiou_html-empl/indexVII3_2.html#table). Διέλυσε τα κατάλοιπα των αρχαίων θρησκειών και εξόντωσε τις θρησκευτικές μειονότητες – αιρέσεις. Σεβάστηκε μόνον την εβραϊκή θρησκεία. Οργάνωσε ιεραποστολές. Οικοδόμησε την Αγία Σοφία.
* ***Συστηματική κωδικοποίηση του Δικαίου*:** Νομοθετικό έργο. Κωδικοποίησε τους τότε ισχύοντες νόμους στα ***λατινικά* (*Ιουστινιάνειος Κώδικας*)** και εξέδωσε νέους νόμους στην ***ελληνική γλώσσα (Νεαραί)***
* ***Νέο διοικητικό σύστημα που απέτρεψε τον εκφεουδαρχισμό της αυτοκρατορίας:*** Παραχώρησε ***πολιτική εξουσία στους στρατιωτικούς διοικητές*** των περιοχών που ήταν περισσότερο εκτεθειμένες σε εχθρικές επιθέσεις. ***Μείωσε τα προνόμια των «δυνατών»***, δηλαδή των μεγάλων γαιοκτημόνων.